
ประกาศเทศบาลตำบลนาบอน 
เรื่อง    ขายทอดตลาดรถยนต์ของราชการ

ด้วยเทศบาลตำบลนาบอน  อำเภอนาบอน  จังหวัดนครศรีธรรมราช  จะขายทอดตลาด
รถยนต์ดับเพลิง ยี่ห้อเฟียต อัลฟ่าดอริท ขนาด 170 แรงม้า   หมายเลขทะเบียนรถ บท 4992 นศ 
จำนวน 1 คัน  สภาพรถใช้งานไม่ได้   โดยวิธีประมูลขายด้วยวาจา   ในวันที่  20 กุมภาพันธ์  2552
เวลา 10.30 น.  ณ  ห้องประชุมเทศบาลตำบลนาบอน  เลขที่ 416  หมู่ที่ 2  ตำบลนาบอน   อำเภอนาบอน
จังหวัดนครศรีธรรมราช  ซึ่งมีรายละเอียดและเงื่อนไขดังต่อไปนี้
1. ผู้เข้าประมูลจะต้องลงชื่อเข้าประมูล  ณ  ห้องประชุมเทศบาลตำบลนาบอน  
      ภายในเวลา 09.00 – 10.00 น. (ถือเวลาตามนาฬิกาของสำนักงานเทศบาลตำบล
      นาบอนเป็นเกณฑ์)
2. ผู้เข้าประมูลจะต้องเตรียมเอกสารดังต่อไปนี้
-   บัตรประจำตัวประชาชนหรือบัตรประจำตัวข้าราชการ  และสำเนาทะเบียนบ้าน
     พร้อมสำเนา  จำนวน 1 ชุด
-   ผู้เข้าประมูลกระทำการในนามบุคคลอื่น  จะต้องมีหนังสือมอบอำนาจและบัตร  
    ประจำตัวประชาชนพร้อมสำเนาทะเบียนบ้านของผู้มอบอำนาจพร้อมสำเนา 
     จำนวน 1 ชุด  บัตรประจำตัวประชาชนและสำเนาทะเบียนบ้านของผู้รับมอบอำนาจ  
     พร้อมสำเนา จำนวน 1 ชุด

3. การเสนอราคารถยนต์ต่อผู้เสนอราคาจะต้องเสนอขึ้นแต่ละครั้งไม่ต่ำกว่า 1,000 บาท
4. ผู้ประมูลได้จะต้องเป็นผู้เสนอราคาประมูลสูงสุด  ซึ่งราคาดังกล่าวจะต้องไม่ต่ำกว่าราคากลางขั้นต่ำที่ทางราชการกำหนดไว้
5. ผู้ประมูลที่ได้รับการตัดสินว่าชนะการประมูลรถยนต์จะต้องวางเงิน 30% ของวงเงิน  
ที่ประมูลได้หลังจากการประมูลได้สิ้นสุดลง  โดยทางราชการจะออกใบรับรองไว้เป็นหลักฐาน  ส่วนที่เหลือจะต้องชำระให้ครบภายใน 5 วัน  นับแต่วันที่วางเงิน
6. หากผู้ชนะการประมูลไม่ชำระเงินตามที่กำหนดไว้  เทศบาลตำบลนาบอนจะยึดเงินมัดจำที่วางไว้นำส่งเป็นรายได้ของเทศบาลตำบลนาบอน  และจำดำเนินการขายทอดตลาดอีกครั้ง  หากได้เงินจำนวนสุทธิน้อยกว่าค่าขายทอดตลาดครั้งก่อน  ผู้ประมูลได้ครั้งก่อนต้องรับผิดชอบในส่วนที่ขาด

7. ผู้เข้าประมูลจะต้องตรวจสอบรายละเอียดเกี่ยวกับรถยนต์และถือว่าผู้ประมูลได้
      ทราบถึงสภาพนั้นโดยละเอียดครบถ้วน  ทางราชการจะไม่รับผิดชอบในความชำรุด 
      หรือความเสียหายที่นำมาประมูลครั้งนี้ไม่ว่ากรณีใด ๆ   
8. เทศบาลตำบลนาบอน  สงวนสิทธิ์ที่จะไม่ขายรถยนต์หรือยกเลิกการประมูลเสียก็ได้ 
      ถ้าเห็นว่าราคาที่ประมูลยังไม่สมควรหรือมีเหตุอย่างอื่น  ในกรณีนี้ผู้ประมูลจะไม่  
      สามารถเรียกค่าเสียหายได้ไม่ว่าในกรณีใด ๆ ทั้งสิ้น   
9. โดยประกาศฉบับนี้  เทศบาลตำบลนาบอนถือว่าผู้เข้าประมูลทุกรายได้รับทราบเงื่อนไข
      การประมูลขายทอดตลาดครั้งนี้ดีแล้ว  และยินยอมปฏิบัติตามเงื่อนไขโดยเคร่งครัด
      ทุกประการ
ผู้สนใจติดต่อขอทราบรายละเอียดเพื่อขอดูรถยนต์ได้ที่เทศบาลตำบลนาบอน  เลขที่ 416 
หมูที่ 2  ตำบลนาบอน  อำเภอนาบอน  จังหวัดนครศรีธรรมราช  หรือสอบถามทางโทรศัพท์หมายเลข
0-7549-1158 ต่อ 102  ตั้งแต่บัดนี้เป็นต้นไป  ในวันและเวลาราชการ





สั่ง  ณ  วันที่    5     กุมภาพันธ์   พ.ศ. 2552





        ยุทธศักดิ์   พัฒนเกษตรวงศ์
   (นายยุทธศักดิ์   พัฒนเกษตรวงศ์)
                                                                    นายกเทศมนตรีตำบลนาบอน

